CELEX: 62015TB0522
Language: da
Date: 2015-12-15 00:00:00
Title: Sag T-522/15: Rettens kendelse af 15. december 2015 — CCPL m.fl. mod Kommissionen (Særlige rettergangsformer — konkurrence — karteller — fødevareemballage — afgørelse om pålæggelse af bøder — bankgaranti — begæring om udsættelse af gennemførelse — fumus boni juris — uopsættelighed — interesseafvejning)

29.2.2016   
            
            
               DA
            
            
               Den Europæiske Unions Tidende
            
            
               C 78/20
            
         Rettens kendelse af 15. december 2015 — CCPL m.fl. mod Kommissionen
   (Sag T-522/15) (1)
   
   ((Særlige rettergangsformer - konkurrence - karteller - fødevareemballage - afgørelse om pålæggelse af bøder - bankgaranti - begæring om udsættelse af gennemførelse - fumus boni juris - uopsættelighed - interesseafvejning))
   (2016/C 078/30)
   Processprog: italiensk
   
      Parter
   
   
      Sagsøgere: CCPL — Consorzio Cooperative di Produzione e Lavoro SC (Reggio Emilia, Italien), Coopbox group SpA (Reggio Emilia), Poliemme Srl (Reggio Emilia), Coopbox Hispania, SL (Lorca, Spanien) og Coopbox Eastern s.r.o. (Nové Mesto nad Váhom, Slovakiet) (ved advokaterne S. Bariatti og E. Cucchiara)
   
      Sagsøgt: Europa-Kommissionen (først ved F. Jimeno Fernandez, A. Biolan og P. Rossi, som befuldmægtigede, og derefter ved F. Jimeno Fernandez, P. Rossi og L. Malferrari, som befuldmægtigede)
   
      Sagens genstand
   
   Begæring om udsættelse af gennemførelse af Kommissionens afgørelse C(2015) 4336 final af 24. juni 2015 vedrørende en procedure i henhold til artikel 101 TEUF og EØS-aftalens artikel 53 (AT.39563 — fødevareemballage), for så vidt som afgørelsen pålægger sagsøgerne at stille en bankgaranti eller at foretage en midlertidig betaling af de pålagte bøder som en betingelse for at undgå, at dette beløb straks bliver inddrevet.
   
      Konklusion
   
   
               1)
            
            
               Sagsøgernes, CCPL — Consorzio Cooperative di Produzione e Lavoro SC, Coopbox group SpA, Poliemme Srl, Coopbox Hispania, SL, og Coopbox Eastern s.r.o., forpligtelse til at stille en bankgaranti til fordel for Europa-Kommissionen for at undgå, at de bøder, som de blev pålagt ved artikel 2 i Kommissionens afgørelse C(2015) 4336 final af 24. juni 2015 vedrørende en procedure i henhold til artikel 101 TEUF og EØS-aftalens artikel 53 (AT.39563 — fødevareemballage), straks bliver inddrevet, udsættes på betingelse af, at:
               
                           —
                        
                        
                           Sagsøgerne senest en måned fra forkyndelsen af denne kendelse, og derefter hver tredje måned, indtil der træffes afgørelse i hovedsagen, eller ved hver begivenhed, der kan have en indflydelse på sagsøgernes fremtidige evne til at betale de pålagte bøder, skriftligt forelægger Kommissionen en detaljeret rapport om gennemførelsen af CCPL-koncernens omstruktureringsplan og om størrelsen af de frigjorte indtægter fra afhændelse af dennes aktiver, både som gennemførelse af og som »uden for« denne plan.
                        
                     
                           —
                        
                        
                           Sagsøgerne bertaler Kommissionen 5 mio. EUR, når de har frigjort dette beløb ved den nævnte afhændelse, samt alle de indtægter, der frigøres ved den planlagte afhændelse af aktierne i Refincoop SpA, Erzelli Energia Srl og Smec Srl, når disse indtægter er opnået.
                        
                     
         
               2)
            
            
               Afgørelsen om sagens omkostninger udsættes.
            
         
      (1)  EUT C 354 af 26.10.2015.